માનવમિત્ર, અમદાવાદ : શહેરનાં બોડકદેવ વિસ્તારનાં પ્રેમચંદનગર રોડ પર આવેલા સાંકેત બંગલોઝમાં રહેતા ગુજરાત હાઇકોર્ટનાં વકીલનાં ઘરમાંથી રોકડા રૂ. ૯૦ હજારની ચોરી થઇ હોવાની ફરિયાદ વસ્ત્રાપુર પોલીસ સ્ટેશનમાં નોંધાઈ છે. ગુમ થયેલી ચાવીથી અથવા ડુપ્લીકેટ ચાવીથી ઘર ખોલી તસ્કરોએ ચોરીને અંજામ આપ્યાની આશંકા સેવાઇ રહી છે. વસ્ત્રાપુર પોલીસે હાલ આ મામલે ગુનો નોંધી તપાસ શરૂ કરી છે.